| **SPP-1** |
| --- |
|  |
| **Tipas** | povandeninis pistoletas |
| **Variantai** | SPP-1M |
| **Konstruktorius** | Vladimiras Simonovas (CNIITočmaš) |
| **Šalis** | TSRS vėliava TSRS |
| **Gamintas** | nuo 1971 m. Tulos ginklų gamykla (Rusija), |
| **Naudotas** | TSRS vėliava TSRSRusijos vėliava Rusija |
| **Naudotojai** | TSRS, vėliau Rusijos karinis laivynas |
| **Kalibras, mm** | 4,5 |
| **Šovinys, mm** | 4,5×40 mm R |
| **Svoris, kg** | užtaisytas – 1,030,tuščias – 0,950 |
| **Ilgis, mm** | 244 |
| **Pradinis greitis, m/s** | 250 (ore) |
| **Taikymo tolis, m** | 10 |
| **Maks. šūvio nuotolis, m** | ore – 15-20 m,po vandeniu:5 m gylyje – 17 m,20 m gylyje – 11 m,40 m gylyje – 6 m |
| **Dėtuvė** | 4 šov. 4 vamzdžių šovinių lizduose |

**Povandeninis pistoletas SPP-1** (rus. *СПП-1*) – tarybinis keturvamzdis povandeninis pistoletas, skirtas koviniams narams.

SPP-1 buvo sukurtas 7-to dešimtmečio pabaigoje, priimtas ginkluotėn 1971 m. 
Šiuos pistoletus gamina Tulos ginklų gamykla. o eksportuoja Rosoboroneksportas, Rusijos valstybinė agentūra, užsiimanti su gynyba susijusių gaminių eksportu ir importu.

Pistoletas, atlaužtu vamzdžių bloku, paruošas užtaisymui šoviniais

Konstrukcija
------------

Pistoleto konstruktorius Vladimiras Simonovas, jo šovinio konstruktoriai yra Piotras Sazonovas ir Olegas Kravčenka. V. Simonovas yra sukonstravęs ir povandeninį automatą APS.

Po vandeniu įprastos formos kulkos yra netaiklios, šaudymo jomis nuotolis labai trumpas. Todėl SPP-1 šaudo ne kulkomis, o 4,5 mm kalibro 115 mm ilgio plieninėmis strėlėmis, sveriančiomis 12,8 g. Šios strėlės vandenyje lekia toliau ir turi didesnę pramušamąją gebą negu povandeninių šautuvų strėlės. Viso šovinio ilgis yra 145 mm ilgio, sveria 17,5 g.

Užtaisant SPP-1 į kiekvieno iš 4 vamzdžių šovinių lizdus įdedama po šovinį. Šoviniai paprastai įstatomi pasinaudojant 4 šovinių apkaba.

SPP-1 vamzdis neturi graižtvų, iššautą strėlę stabilizuoja hidrodinaminės jėgos. Todėl iššautos ore strėlės yra žymiai netaiklesnės.

Šovimo mechanizmas dvigubos veikmės, kiekvienas nuleistuko paspaudimas iššauna vieną vamzdį. Iššovus visus 4 šovinius pistoletas gali būti užtaisomas tiek po vandeniu, tiek ore.

### Variantas SPP-1M

Pistoleto modifikacija SPP-1M iš esmės mažai kuo skiriasi nuo SPP-1. Skirtumai šie:

* Virš griebtuvo turi papildomą spyruoklę, kuri palengvina nuleistuko spaudimą.
* Nuleistuko lankelis didesnis, kad būtų patogiau šaudyti su nardytojo pirštinėmis.

Pistoleto SPP-1M komplekte, be paties pistoleto, yra:

* 10 apkabų šoviniams,
* dirbtinės odos dėklas,
* įtaisas šoviniams įstatyti į apkabas,
* juosmens diržas pistoleto nešiojimui,
* 3 metaliniai penalai užtaisytoms apkaboms nešioti.

Veiksmingumas
-------------

Kuo didesnis gylis, tuo mažesnis šaudymo nuotolis, kadangi didesnis slėgis greičiau panaikina superkavitacinę tuštumą. Kai tik judanti strėlė nustoja superkavituoti, labai padidėja hidrodinaminis pasipriešinimas, ir lekianti strėlė pasidaro nebestabili. 

Mirtino šūvio nuotolis nustatomas kaip nuotolis, kuriuo strėlė lengvai pramuša povandeninį kostiumą ar 5 mm storio kaukės stiklą.

|  |  |
| --- | --- |
|  | **Vikiteka: SPP-1** – vaizdinė ir garsinė medžiaga  |

Nuorodos
--------

1. 1 2 3  Popenker, Max R. "SPP-1 underwater pistol  Archyvuota kopija 2004-12-09 iš Wayback Machine projekto.", *world.guns.ru*, Nuoroda tikrinta 2010-04-05
2. ↑  "Special Submarine Pistol SPP-1M  Archyvuota kopija 2010-01-29 iš Wayback Machine projekto.", *Tulsky Oruzheiny Zavod(TOZ), Tula Arms Plant*, Nuoroda tikrinta 2010-04-05
3. 1 2  "Firearms Technical Trivia ", *cruffler.com*, November 2001, Nuoroda tikrinta 2010-04-05
4. ↑  Popenker, Max R. "APS underwater assault rifle (5.6x39 mm MPS)  Archyvuota kopija 2004-10-25 iš Wayback Machine projekto.", *world.guns.ru*, Nuoroda tikrinta 2010-04-05
5. ↑  "4.5-mm SPS underwater fire cartridge  Archyvuota kopija 2008-06-17 iš Wayback Machine projekto.", *Tsniitochmash*, Nuoroda tikrinta 2010-04-05
6. 1 2   "SPP-1 and SPP-1M underwater pistol 4.5mm ", *www.securityarms.com*, Nuoroda tikrinta 2010-04-05
7. ↑  "4.5-mm SPP-1M Underwater Pistol  Archyvuota kopija 2008-06-17 iš Wayback Machine projekto.", *TsNIITochMash*, Nuoroda tikrinta 2010-04-05